
Text rozhodnutia
Súd: Krajský súd Bratislava Spisová značka: 1K/250/2000 Identifikačné číslo súdneho spisu: 1000897831 Dátum vydania rozhodnutia: 12. 02. 2014 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2014:1000897831.4 Uznesenie Krajský súd v Bratislave v konkurznej veci úpadcu: Podnik servisných a sociálnych služieb Trnava, štátny podnik v likvidácii, sídlo Tamaškovičova 17, 917 01 Trnava, IČO: 00 687 782, takto r o z h o d o l : Súd z r u š u j e konkurz vyhlásený uznesením tunajšieho súdu zo dňa 30.07.2002, pod č. k. 1K 250/00-70 z dôvodu, že tu nie sú predpoklady pre konkurz. Z b a v u j e JUDr. Milana Guťana, sídlom AK Školská 8, 811 07 Bratislava, funkcie správcu konkurznej podstaty. o d ô v o d n e n i e : Správca konkurznej podstaty JUDr. Milan Guťan, dal dňa 04.02.2014 návrh na zrušenie konkurzu v zmysle § 44 ods. 1 písm. a) zák. č. 328/1991 Zb. v znení neskorších predpisov. Uznesením Krajského súdu v Bratislave sp. zn. 1K 250/000-510 bola dňa 04.09.2012 schválená konečná správa o speňažovaní konkurznej podstaty a o vyúčtovaní odmeny a výdavkov správcu konkurznej podstaty tak, ako ju predložil správca konkurznej podstaty JUDr. Milan Guťan dňa 23.02.2010 (právoplatná dňa 16.10.2012), pričom po odpočítaní nákladov na správu majetku, vyplatení pohľadávok proti podstate a vydaní výťažku oddelenému veriteľovi, už nezostali ďalšie finančné prostriedky na vedenie konkurzu. Súd v priebehu celého konania skúma, či sú splnené podmienky na to, aby sa mohlo v konaní pokračovať. Jednou z podmienok je, aby dlžník mal majetok postačujúci aspoň na úhradu trov konania. Súd na základe správy zistil, že úpadca nemá majetok, ktorý by postačoval na ďalšie krytie nákladov konania, a preto v súlade s ustanovením § 44 ods. 1 písm. a) zák. č. 328/1991 Zb. v znení neskorších predpisov, skonštatoval, že nie sú predpoklady pre konkurz a konkurz zrušil a správcu konkurznej podstaty v zmysle ods. 4 citovaného ustanovenia zbavil funkcie. Zrušením konkurzu zanikajú účinky vyhlásenia konkurzu uvedené v § 14 zák. č. 328/1991 Zb. v znení neskorších predpisov. Na základe zoznamu prihlášok možno pre zabezpečenú pohľadávku po právoplatnosti uznesenia o zrušení konkurzu viesť výkon rozhodnutia na úpadcovo imanie. Poučenie: Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

